dalawang sundalong guardia sibil na may tandang mga sibil ay nalalagay sa likuran ng isang taong nakabaliti ng matitibay na tanikala at ang mukhay natatakpan ng sambalilo: ang pangalan ay ang lupain ng abaka at waring babarilin. hindi naibigan ng marami sa ating mga dalaw ang tanghalan. pinag uusapan ang tuntunin ng arte, humahanap ng pagkakatimbangtimbang ng laki, ang sabi ng isay walang pitong ulo ang larawang gayon, na ang mukhay kulang ng isang ilong, wala kundi tatatlo, bagay na ikinapag isip ng kaunti ni. camorra na di makahulong kung bakit, upang maging ayos ang isang larawan ay, dapat magkaroon ng apat na ilong at pitong ulo; anang isay kung bakit malitid, sa, ang mga indio ay hindi gayon; na kung yaon ay matatawag na escultura carpinteria lamang, at ibp. ; bala nay nagpahayag nang kaniyang panunuligsa at upang huwag namang mapahuli sa iba si. camorra ay nangahas humanap ng tatlong pung hita sa bawat manika.